《岱宗谏议谪镇远（时有星变）》
明代·廖希颜

明堂再续周王礼，宣室能容贾谊狂。
亢世有人还谏草，清时怜汝独遐荒。
龙吟镇泽千峰雨，雁度偏桥八月霜。
去住天涯各何意，长星犹在太微傍。

作者简介：明湖广茶陵人，字叔愚。嘉靖十一年进士。授高安知县，有异政。升工部主事，历山西提学副使，讲学河汾书院。官至浙江按察使。